Soetame TÜK lastekliinikule hingamisaparaadi – 2002. aasta põhikampaania
#000000
Eesmärk: Parandada laste ravitingimusi TÜK lastekliiniku kardiokirurgia osakonnas, soetades sinna uue hingamis-narkoosiaparaadi.
#000001
Tartu Ülikooli Kliinikumi kardiokirurgia osakond on ainus Eestis, kus tehakse südameoperatsioone nii enneaegsetele vastsündinutele otse sünnitusmajast kui ka väikelastele. Hingamis-narkoosiaparaati kasutatakse südameoperatsioonide ajal.
#000002
Praegu kasutusel olev aparaat pärineb 1992. aastast. Tänapäeval ei vasta aparaat enam meditsiini arengutasemele – keerulised väikelaste südameoperatsioonid vajavad väga täpset aparatuuri. Aparaat ei võimalda täpselt määrata hingamisrežiime ja -mahte, kuid enneaegse puhul on iga milliliiter tulevase arengu ning elukvaliteedi suhtes määrava tähtsusega. Aparaat on ka poolavatud hingamiskontuuriga, narkoosigaasid väljuvad ruumi, saastavad operatsioonitoa õhku ja ohustavad personali tervist. Ning kolmandaks, hapnikku ja narkoosigaase kulub ligi kümme korda rohkem võrreldes uute ökonoomsete aparaatidega.
#000003
Seetõttu vajab kliinik uusi moodsaid hingamisaparaate, mis on väga tundlikud ning suudavad täpselt mõõta väikese patsiendi hingamismahtu ja säästa seeläbi vastsündinu kopse.
#000004
Aastas vajab hingamisel masina abi ligi 150 last.
#000005
Hingamisaparaadi hind on 700 000 krooni.
#000006
Kreekas hiilgavalt esinenud ja ralli staariks valitud Markko Märtin annetas tiitliga kaasnenud auhinnaraha, umbes 65 000 Eesti krooni, kampaania toetuseks.
#000007